b'\n_START_ARTICLE_\nTrichaspis\n_START_SECTION_\nUtseende\n_START_PARAGRAPH_\nMiddelsstore, avlangt ovale, gulbrune (i d\xc3\xb8d tilstand) skjoldbiller. Slekten skilles lett fra de fleste andre skjoldbiller p\xc3\xa5 at oversiden er mer eller mindre tett kledt med lyse, oppst\xc3\xa5ende h\xc3\xa5r. Antennene er tr\xc3\xa5dformede og middels lange. Denne slekten har en avlangt oval kroppsform uten p\xc3\xa5fallende utvidete sider p\xc3\xa5 pronotum og dekkvinger. Pronotum er rundet, dekkvingenes "skuldre" ikke framskytende.\n_START_SECTION_\nLevevis\n_START_PARAGRAPH_\nB\xc3\xa5de larvene og de voksne (imago) billene lever av \xc3\xa5 spise blad p\xc3\xa5 n\xc3\xa6ringsplanten. De voksne (imago) sitter tett inntil planten og det store flate halsskjoldet og dekkvingene gj\xc3\xb8r at billen kan v\xc3\xa6re sv\xc3\xa6rt vanskelig \xc3\xa5 oppdage, og det er vanskelig for rovdyr \xc3\xa5 n\xc3\xa5 den s\xc3\xa5rbare undersiden. Larvene gjemmer seg gjerne under et tak av gammel avf\xc3\xb8ring og planterester som er festet til den fremoverb\xc3\xb8yde bakkroppsspissen.\n_START_SECTION_\nUtbredelse\n_START_PARAGRAPH_\nSlekten er utbredt i det s\xc3\xb8rlige Afrika.'